Kristālezers

Kristālezers (arī Naftas bāzes karjers) ir meža ieskauts bijušais smilšu karjers Olaines novada Olaines pagastā.ezeri.lv datubāzes ieraksts Krasti zemi, lēzeni, pieejami. Dienviddaļā ir peldvieta un piebraucamais ceļš, kas tālāk ved uz Rīgas naftas bāzi, dienvidrietumos — improvizēta atpūtas vieta. Ap ezeru ved taka. Ziemeļos dažus metrus šaura zemes strēle atdala ezeru no Cenas tīreļa dienvidu robežas meliorācijas grāvjiem ar augstāku ūdens līmeni nekā ezerā. ZA krasts smilšains, ar nelielu kūdras piejaukumu, ZR krasts kūdrains, bet relatīvi sauss, ar niedru audzi ezerā, DR krasts purvaināks, kūdrains, D krastā ezerā neliela kosu audze. Neraugoties uz atrašanos līdzās kūdras ieguves rajonam un augsto organisko vielu klātbūtni ūdenī, nirēji vērtē, ka ezera ūdens ir diezgan caurspīdīgs.Olaines domes vēstis. Niršana Olaines novadā

Mīt asari un raudas, krastos darbojas bebri.

 Vēsture kartēs 
Starpkaru perioda kartēs ezera vieta atzīmēta kā purvaina puslīdz līdzena vieta, pēckara padomju armijas kartēs redzams smilšu karjers. Vēlāk tas pamests, piepildījies ar ūdeni un ticis saukts par Naftas bāzes karjera ūdenskrātuvi, bet uzlabojoties ūdens kvalitātei, ar 21. gadsimta sākumu kartēs parādās Kristālezera nosaukums. LĢIA vietvārdu datubāzē ezeram joprojām nav nosaukuma, taču Jāņa sētas un Google kartēs, kā arī Olaines novada dokumentos tas 2025. gadā jau atzīmēts kā Kristālezers.

 Attēli 

 Atsauces 

 Ārējās saites 

Kategorija:Olaines pagasts